Na planinskom prijevoju Borova glava, koja se nalazi na dionici puta Livno – Tomislavgrad Kupres, u srijedu ujutro vozač osobnog vozila je udario u divljeg konja.

Na planinskom prijevoju Borova glava, koja se nalazi na dionici puta Livno – Tomislavgrad Kupres, u srijedu ujutro vozač osobnog vozila je udario u divljeg konja.

TEKST SE NASTAVLJA ISPOD OGLASA

Vozač iz Čapljine (33) nije povrijeđen ali je na vozilu marke Peugeot bh registarskih oznaka pričinjena veća materijalna šteta, dok pojedinosti o divljem konju nema, naveli su iz MUP-a LK.



Inače, konji kojih na ovom dijelu ima oko šest stotina u manjim sgrupama silaze s njihovog ukupljališta podno planine Cincar do prijevoja Borova glava, odnosno na samu saobraćajnicu u potrazi za soli koju cestari posipaju.



Onog momenta kada grtalica prođe i baci so po saobraćajnici a najčešće je to ujutro i navečer, konji silaze na cestu, što predstavlja veliku opasnost za vozače koji tom dionicom prometuju.



Inače, uposlenici preduzeća Ceste d.d. Mostar, odnosno Tehničke ispostave Livno, polovinom novembra su na cesti Šujica-Livno na dva mjesta postavili svjetlosnu prometnu signalizaciju koja upozorava na moguću prisutnost divljih konja.